Onnen kiertolaiset

Onnen kiertolaiset on kulttimaineeseen noussut elokuva, joka kertoo kahdesta työttömästä näyttelijästä, Withnailista ja "I":sta, 1960-luvun lopun Englannissa. Mustassa komediassa näyttelijäkaverukset menevät viettämään viikonloppua maalle Withnailin sedän, Montyn, mökille.

Vuonna 1999 British Film Instituten kyselyssä Onnen kiertolaiset äänestettiin kaikkien aikojen 29. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.

Onnen kiertolaiset on esitetty Suomen televisiossa MTV3-kanavalla elokuussa 1993 ja Yle TV2:ssa 21. toukokuuta 1999 sekä alkuperäisnimellään Withnail and I Yle Teemalla marraskuussa 2019 ja toukokuussa 2021.

Rooliluettelo 
Richard E. Grant - Withnail
Paul McGann - I (Marwood)
Richard Griffiths - Uncle Monty

Lähteet

Vuoden 1987 brittiläiset elokuvat
Brittiläiset mustan komedian elokuvat